
Uvod 


Na mnogim mjestima sv. Pisma nalazimo zanosne opise svijeta 
i različitih veličajnih pojava u prirodi i svemiru. Tako na pr. ve- 
leban opis stvorenja svijeta na početku Geneze, opis prirodniji 
pojava u knjizi Jobovoj, u knjizi Crkvenici, u hvalospjevu triju 
mladića proroka Danijela, te u mnogim psalmima, gdje se uzvisuje 
svemogućnost i veličanstvo Božjeg bića. 

Svi ti divni opisi svijeta, prirode i svemira u Bibliji prečesto 
su puni žive stilističke zornosti, plastike i zanosne poezije, kojoj je 
glavna svrha, da iz prirodnih ljepota i veličajnih pojava uzdižu 
ljudski um i srce k onomu, koji je sve to svojom svemožnom de- 
snicom stvorio i svojom nedohitnom mudrošću ukrasio, da iz djela 
njegovih ruku može svatko, u koga je iole iskrene volje, čitati kao 
iz predivne knjige, koju svatko može u svakom jeziku razumjeti, 
kako je veličanstveno biće stvoritelja čitavog svemira. 

No pažljivi čitaoci tih biblijskih opisa svijeta, svemira i pri- 
rodnih pojava često će naići na vrlo neobične načine izražavanja, 
na koje nije navikla niti današnja uobičajena evropska stilistika i 
irazeologija, kao ni način našeg savremenog gledanja na pojave 
svijeta, svemira i prirode. To je razlog, što nerijetkim čitaocima 
sv. Pisma zadaju ovakva mjesta znatnih teškoća u razumijevanju 
njihova pravog smisla, a katkada se i komu pričinja, da su izričaji 
sv. Pisma i u stvarnoj protimbi s istinitim stanjem stvari sa staja- 
lišta današnjih naučnih pogleda o svijetu i o njegovim prirodnim 
pojavama. 

Da uzmognemo, dakle, s dubljim razumijevanjem shvaćati 
biblijske opise prirode i svijeta te uopće stilistiku i irazeologiju 
sv. Pisma, mnogo će nam pomoći poznavanje općih nazora, pogleda 
i shvaćanja svijeta u vrijeme, kad su nastajale pojedine knjige sv. 
Pisma. Naročito je važno znati, kakvi su u to vrijeme bili pojmovi 
o kosmologiji i kosmografiji u okolišnim kulturnim narodima, među 
kojima su živjeli Izraelci te s njima dijelili mišljenje o kompoziciji 
svijeta i svemira, ali tako, da su se ipak u religijskom naziranju 
bitno razlikovali od naziranja poganskoga svijeta. 


I. PREGLED KOSMOGRAFSKIH SUSTAVA 


Kad govorimo o nazoru svijeta u kosmografskom smislu, ra- 
zumijevamo pod tim sustav, kako sebi čovjek predočuje položaj 
zemlje prema suncu, zatim poredak zvijezda i uopće sustav sve- 
mira. Taj nazor o svijetu nazivamo sustavom svijeta, Weltsystem, 
ili kosmografskim sustavom. 


a) Današnji kosmografski sustav 


Današnji nazor o sastavu svijeta, prema kojem se sunce sma- 
ue središtem našega najbližeg planetarnog sustava, u koji pripada 
i naša zemlja zajedno sa svojim pratiocem mjesecem, nije baš 

noga ijetla. nego je razmjerno još veoma mlad. i datira tek 
Ča kojih Mj sata unatrag. Začetnik mu je znameniti astronom 
Nikola Kopernik, r. 19 11 1473, 724 VO1543. On je prvi u 
svom znamenitom astronomskom djelu: De revolutionibus orbium 
caelestium libri VI, Nirnberg 1543, t. i. »O kretanju nebeskih kru 
1 statirao: . : 
dkg“ bera kretanje neba samo prividanje, koje nastaje 
zbog toga, što se zapravo zemlja dnevno okreće oko svoje osi; 
2) da je naša zemlja planet, koji se okreće oko sunca kao 
svoga središta zajedno s drugim planetima. : . a 
No kako god je astronom Kopernik ovim svojim otkrićem 
unio potpunu revoluciju u naziranje o svijetu, ipak je s obzirom na 
zvjezdano nebo zadržao još dotadašnji Ptolemejev nazor o svijetu, 
smatrajući zvjezdano nebo za sferu, u kojoj kruže zvijezde u smjeru 
jednostavnih ili sastavljenih krugova. Na tom polju unijeli su pro- 
mienu nazirania tek druga dvojica astronomskih velikana, Ivan 
Keplerilsak Newton. Kepler r. 27 XII 1571, t 15 XI 1630, 
pronašao je zakone o kretanju svemirskih tjelesa te objelodanio 
njihovo obrazloženje u svojim naučno - astronomskim djelima: 
Astronomia nova de motibus stellae Martis, 1609, i Harmonices. 
mundi libri V, 1619. Engleski pak astronom Isak Ne w t on r. 5I 
1643, + 31 III 1727 dodao je konačno ovom nazoru o svijetu svoju 
dopunu time, što je pronašao t. zv. Newtonove zakone o gravitaciji 
svemirskih tjelesa, koji pripadaju također među temeljne zakone 
razumijevanja sveukupnog kretanja svemirskih tjelesa. 


b) Ptolemejev kosmogralski sustav 

Prije ovog današnjeg svjetovnog sustava, koji nazivamo 
s obzirom na naš najbliži planetarni sustav heliocentričnim, 
jer je sunce središte našeg planetarnog sustava, bio je preko jednog 
i po milenija kao temeli astronomskog svjetskog naziranja Pto - 
lemejev sustav. Začetnik mu je Claudius Ptolemaeus, 
rodom Egipćanin, znameniti astronom, matematičar i geograi, uči- 
teli aleksandrijske škole, koji je živio u polovini drugog vijeka prije 
Krista (oko 150 g. pr. Kr.). On je u svom djelu: Meydžy odvrašic 
= Veliki sustav, što je poznato takoder pod arapskim naslovom 
»Almagest«, objasnio temelje svjetovnog ili kosmografskog nazora, 
prema kojemu se zemlja smatra središtem, oko kojega kruže sunce, 
mjesec i zvijezde. Analogno, kao što je Kopernikov svjetovni su- 
stav unio revoluciju u Ptolemejev nazor o svijetu, tako je Klaudije 
Ptolemej u svoje doba unio revoluciju u dotadašnji primitivniji 
antikni nazor o svijetu, te značio veliki korak naprijed u znan- 
stvenom obrazloženju svjetovnog sustava. 


€) Antikni nazor o svijetu 
Prije Ptolemejeva nazora 0 svijetu, dakle otprilike do 150. 
godine pr. Kr., nije bilo među narodima antikne predkršćanske 
kulture posve jedinstvenog nazora o svijetu, koji bi se u svim po- 
jedinostima saglašavao, nego se on znatno razlikovao kako s ob- 
zirom na kulturne sfere pojedinih većih narodnih skupina, tako i 

s obzirom na njihovu starinu. Pretežno je ahfikni kosmogralski 
nazor bio usko povezan s mitološkim kosmogonijama i religijom 
tih naroda. No ipak se iz njih mogu razabrati barem glavne naj- 
krupnije konture, koje sačinjavaju kao temelinu okosnicu antiknih 
kosmografskih nazora. Za naše posmatranje dolaze u obzir u prvom 
redu oni antikni kulturni narodi, koji su neposredno okruživali 
izraelski narod, tako te je on u općem kulturnom gledanju bio pod 
uplivom mišljenja tih kulturnih naroda. Tu, dakle, dolaze u obzir 
Egipćani, zatim narodi Mesopotamije, kao Sumerani, Haldeji, Asirci 
i Babilonci; nadalje Heteji, Grci i Rimljani. 

Nije naša svrha, da se upuštamo u detaljnu analizu samih mi- 
tologija tih naroda, ukoliko su one povezane s kosmogonijama i 
kosmogralijskim pogledima, nego ćemo iz njih izlučiti samo konačni 
rezultat praktičnog predočivanja antiknog kosmograiskog nazora, 
te ćemo s njime porediti ona mjesta sv. Pisma iz kojih nam se odra- 
zuje biblijski kosmograiski nazor. 

Naikonkretnije, čini se, da je shematiziran kosmograiski nazor 
u spomenicima starih Haldeja i Babilonaca, naročito u znamenitom 
«epu »Enuma Eliš« (= kad odozgo). 

Prema opisima, sadržanima u epu »Enuma Eliš«, Haldeji su 
sebi predstavljali zemlju kao izvrnutu lađu, ali ne dugoljasta nego 
sasvim okrugla oblika, sličnu polukugli. Lade i čamci ovakva oblika 
upotrebljavaju se još danas u kraju oko donjeg Eufrata. Izbočena 
površina te polukugle svijeta (konveksna strana te lađe) pred- 
stavlia, prema naziranju Haldeja, površinu zemaljsku, ispresijecanu 
dolinama i gorama. Na udubenoj (konkavnoj) pak strani te lađe, 
krije se duboka šupljina, bezdan, gdje je smješteno carstvo tmina 


.i smrti. Pošto dakle ova izvrnuta polukugla zemlje zatvara pod 


sobom golemu šupljinu, ona pliva na vodama bezdana, uronjena 
tek svojim rubom u vodu okeana, što teče oko njenog ruba poput 
goleme rijeke, a zove se A b zu. Daleko s one strane Tigrisa (prema 


.sjeveru) izdiže se na toj polukugli zemlje gorje Kharsag Ka- 


lamma, koje sačinjava kao neki vršak (pupak) svijeta, na kom 
kao na kakvom prijestolju stanuju bogovi. 

Iznad zemaljske hemisfere, prema predočivanju Haldeja, na- 
lazi se zvjezdana hemisfera, slična tvrdoj, kao od kovine 
(metala) načinjenoj polukugli (kaloti), a zove se Anu. Ona se 


svojim okruglim rubom upire na rub površine zemaljske, ili siže 


preko vode velike rijeke Okeana. Ova je hemisfera okružena izvana 
sa svih strana pravodama, što ispunjaju preostali svemir. Kad 
se zvjezdano nebo posmatra odozdo sa zemlje, sačinjava iznad 
zemlje svod, koji je u sredini učvršćen kao na nekom šiljku ili osi, 


oko čega se neprestano okreće. Na tom svodu su učvršćene zvi- 
jezde, koje prema kretanju čitava svoda mijenjaju svoj položaj 


prema zemlji, već prema tomu, za koliko se okrenuo čitav svod 


«oko zemlje. Između površine zemlje i zvjezdanog svoda obilazi 


sedam planeta, koje su si u antiknom svijetu predočivali kao žive 


+ Deimel Anton S. J., »Enuma Eliš« und Hexačmeron, Rom, Piipst- 
liches Bibelinstitut, 1934, str. 22; 33—36; 54—55; 62. 

životinje (zodijak): zatim se u ovom prostoru nalaze oblaci, vje- 
trovi, munje i gromovi, i napokon kiša i druge oborine. Ukratko, 
prema naziranju Haldeja, zemlja počiva na vodenom bezdanu, svod 
nebeski upire se svojim rubom na rub zemlje, a na čemu dalje po- 
čiva bezdan s vodama Okeana, to se smatralo nedokučivim." Shemu 
ovoga kosmograiskog nazora predočuje nam sl, 1. 


SL 1. Shema babilonskog kosmografskog nazora, . 
Izverugana pupčasta strana polukugle predočuje površinu zemlje; ispod 
površine zemlie podzemni svijet, carstvo tmina, a u sredini dvorac kneza 
tmine ograđen sa sedmerim zidovima. Iznad zemlje zračna hemisfera, koja 
graniči sa tvrdim svodom. Na rubovima zemlje nasipi, koji štite zemlju od 
voda okeanskih, što okružuju sve podnožje i svod izvana. 


Ovu temeljnu shemu kosmografiskog naziranja, kakva je po- 
stojala kod starih Haldeja u vrijeme drugog milenija prije Krista, 
nalazimo i u kasnijem naziranju Babilonaca, a slično i kod Egip- 
ćana, Grka i Rimljana, s tom razlikom, što je dopunjena s nekim 
modiiikacijama i detaljima. 

Tako n. pr. izvan ruba zemaljske polukugle, oko koga teče 
široka rijeka Okeana, zamišljala je mašta antiknog svijeta ne samo 
kod Babilonaca, nego i kod Egipćana, Grka i Rimljana još jedan 
visoki nasip, koji zaustavlja vodu iz svemirskog Okeana i čuva 
čitavu zemlju, da ne bude poplavljena. Taj nasip služi ujedno za 
uporište okruglom rubu svoda nebeskoga. Osim toga kod zapadnih 

? zajero G., Histoire des peuples de I'Orient,? Paris 1917, str. 
161 s. — Winckler dr. Hugo, Himmels- und Weltenbild der_Babylonier,ž 
(Der Alte Orient 3 (1903) 2/3), Leipzig 1903, str. 9—12; 25—28. 

naroda (Egipćani, Grci i Rimljani) u predočivanju zemaljske po- 
vršine prevladava mišljenje, koje drži da je zemaljska površina 
slična više ravnoj plohi negoli polukugli; ta ravna ploha kao da 
poput diska pliva na vodama bezdana,* koje mogu katkada prova- 
liti kroz koru zemaljsku, ako se ona gdjegod raspukne. Da se ta 
ploha ne zalije vodama Okeana, zamišljali su da je i ona okružena 
na rubu visokim nasipom Kora. Dalje pridolazi modifikacija u pre- 
na svoda, koji zamišljaju da počiva poduprt na četiri jaka 

Značajno je, što se razabire iz znamenitih najnovijih arheo- 
loških otkrića kod Raseš Šamra, nedaleko Antiohije u Siriji, 
da se na teritoriju Palestine, gdje se ukrštavaju oba antikna nazora 
o svijetu, ti. istočni haldejsko-babilonski sa zapadnim egipatskim, 
grčkim i rimskim, ta dva nazora u neku ruku slijevaju u neki srednji, 
koji je kombiniran od istočnih i zapadnih elemenata, te upotpunjen 
još nekim konkretnim pojedinostima. Tako nam se onda u staro- 
zavjetnim biblijskim knjigama na različitim mjestima u opisima 
svijeta i prirodnih Pojava odražava čitav sustav tadašnjeg nazi- 
ranja 0 svijetu, kakav su sebi predočivali Izraelci. Priberemo li 
najmarkantnija mjesta sv. Pisma, gdje se iznosi opis raznih pojava 
u prirodi, svijetu i svemiru, lako možemo iz njih načiniti rekon- 
strukciju čitavog sustava biblijske kosmograije. 


UH. BIBLIJSKI KOSMOGRAFSKI SUSTAV 


1. Poimanje zemlje 


Sravnimo li različita mjesta Biblije, koja govore o obliku 
zemlje, nalazimo, da si biblijski pisci predočuju zemlju kao okruglu 
ploču, po prilici u obliku diska (Is. 40, 22), ali koja ne pliva sasvim 
slobodno, nego je utvrđena kao na svojim temeljima (appendebat 
fundamenta terrae = učvrsti odozdo temelje zemlji; Prov. 8, 29) 
na jakim stupovima (cardines orbis terrae; Prov. 8, 26), koji po- 
čivaju u dubinama morskih bezdana. »On je naime utvrdio ne- 
gibliivi krug zemaljski« (I Dnev. 16, 30). U tom je, dakle, u Bibliji 
naziranje o predočivanju zemlje različito od onih, koji su si predo- 
čivali zemlju kao polukuglu (Haldeji i Babilonci), ili kao plohu koja 
slobodno pliva na vodi (Egipćani, Grci i Rimljani). »Gospodnji su 
stožeri zemlje; on postavi na njih krug (zemaljski). (I Sam. 2, 8). 

Lijepo je to izraženo također u pitanju, što ga Bog stavlja 
Jobu: »Gdje si bio, kad sam postavljao temelje zemlji? Reci mi... 
na što se upiru njezine osnovke, ili tko je položio njezin temeljni 
Kamen?« (Job 38, 4—6). 

Donjom svojom stranom zajedno sa stupovima na kojima kao 
na svojim temeljima počiva, zemlja je optočena morem i njegovim 
dubinama. »Gospodnja je zemlja i njezina punina; krug zemaljski 


i sve što prebiva na njem; jer on ga utemelji nad morem« (Ps. 23, 2). 


% Miklik dr. Josef, C. SS. R., Biblicki Archeologie, Praha 1936, str. 
303—305. — Benzinger 1., Hebršische Archiiologie?, Leipzig 1927, str. 
162—164. 


N idnog mora. koje optiče zemlju unaokolo i odozdo 
Erie kasa razlikovati morske bezdane, abyssus, gripe 
tehčm, koji se nalaze duboko ispod mora i zemlje, te kojih nije ka 
guće dokučiti smrtnim ljudima. »Jesi li ušao u dubine mora: jes 
prolazio kroz skrajnje bezdane?« (Job 38, 16). : 

1 biblijski pisci predočuju si u svojim kosmograiskim pojmo- 
vima poput projanih pisaca. da oko ruba zemlje postoje golemi 
nasipi. koji čuvaju da ne provale bezdani kroz površinu zemlje i 
mora, te poput čvrstih obruča obuzdavaju more i silne valove 
oceana. da ih zadrže u njihovim granicama. »Stalnim zakonom i 
krugom poput nasipa okružio je bezdane:... postavio je oko mora 
njegovu među. postavio je zakon vodama, da ne idu preko svojih 
granica, kad je odozdo postavljao temelje zemlji« (Prov. 8, 27—29). 


2. Poimanje podzemnog svijeta 
(Iniernum, fidns š*01). 

Prema predočivanju biblijskih pisaca postoji duboko ispod 
zemlie i bezdana podzemni svijet (Num. 16, 30, 33; Job 7, 9; 1.7, 11), 
infernum. ddr šegl. To je mjesto tamno, mjesto smrtnih sjena, po- 
kojničkih duša. slično jezeru: »Staviše me u donje jezero, u tmine, 
u sjenu smrti« (Ps. $7, 7): dakle. nešto slično, kako je to zamišljala 
grčka i rimska mitologija, s time, da je u njima to detaljnije kon- 
kretizirano s obzirom na svoj uredaj tako, da ga predočuju kao 
tajanstven dvorac, ograđen sedmerim zidovima* i rijekama zabo- 
ravi (Letha i Styx), preko kojih se duše prevoze (Haron), te se više 
nikad ne mogu vratiti. Prema nauci sv. Pisma svi moraju poslije 
smrti ići u to mjesto i nitko mu ne može izbjeći. »Ima li čovjeka 
živa, koji ne će umrijeti, i koji bi mogao izbaviti dušu svoju iz 
ruku podzemlja?« (Ps. 8S, 49); ili kako kaže Job: »Znam, da ćeš 
2 :_ smrti, gdje je pripravljena kuća svakomu koji živi« (Job 

2 

Šeg] se u velikim katastroiama pomora, kao n. pr. kuge ili 
rata, predočuje kao personificirana neman, koja nezasitno guta u 
svoje ralje nebrojene žrtve i nikad joj nije dosta (Prov. 1, 12; 27, 
20; 30, 12 s.): »Podzemlje raširilo je dušu svoju, razvalilo ždrijelo 
bez kraja, da siđu u nj njegovi junaci, narod, odličnici i slavljenici 
niegovi« (Is. 5, 14; Hab. 2, 5). Značajno je da u starozavjetnom 
pojmu š*0l, kojim se označivao podzemni svijet za prebivanje pre- 
minulih duša, nije bio strogo razlučen taj pojam od pakla. 


3. Poimanje neba 
(coelum, ošgav6ćc haššamajim). 

Slično, kao što u antiknom naziranju drugih naroda, tako i 
kod Hebreja nalazimo poimanje neba, kao nešto različito od zemlje, 
pod imenom »haššamajim«. No ovaj pojam može imati više razli- 
čitih značenja. Ponajprije može značiti u neodređenom smislu uopće 
sav svijet što se nalazi iznad zemlje. U tom smislu 
upotrebljava se taj pojam na onim mjestima sv. Pisma, gdje se go- 


* Miklik, 0. c. str. 304. 

vori o Bogu stvoritelju neba i zemlje, »U početku stvori Bog nebo 
| zemlju« (Qen. 1, 1); »Tako su načinjena nebesa i zemlja«... »To 
je postanje neba i zemlje... u dan, kad Bog stvori nebo i zemlju« 
(Gen. 2, 1. 4), i na mnogim drugim mjestima. 

Dalje, u užem značenju riječi označivali su Hebreji izrazom 
»Haššamajim« = nebo zračnu hemisferu iznad zemlje. Tako 
1, pr. češće se u sv. Pismu govori o »pticama nebeskim« — vola- 
tilla, volueres coeli — (Gen. 1, 26; I Sam. 17, 44; 46; Job 12, 7; 28, 
21; Ps. 8, 9 i dr.) Jasno je da se na tim mjestima označuje onaj 
zračni prostor, u kom lete ptice, t. j. »coelum ačreum« — zračnu 
atmosferu. 

Iznad ovoga atmosierskog neba poimali su Hebreji, analogno 
prema shvaćanju susjednih antiknih naroda, posebno zvjezdano 
ne b o, coelum sidereum, koje su si predstavljali kao tvrdi kovni svod 
poput udubenog (konkavnog) zrcala, što ga inače označuju i po- 
sebnim imenom »raqi'a« = čekićem rastučena kovina, ili nešto što 
je prevučeno limom. Tako n. pr. u knjizi Jobovoj (37, 18) pita Bog: 
»Jesi li ti s njime (t. i. s Bogom) izdjelao nebesa, koja su veoma 
čvrsta kao da su salivena od mjedi?« — Ovo se izražava i latin- 
skom riječju »firmamentum«, što znači nešto tvrdo, solidno učvr- 
šćeno. To se, dalje, vidi iz riječi u knjizi Levitskoj (26, 19): »Dat 
ću vam, da vam nebo bude kao željezo (gvožđe)«, — t. i. bit će 
dugotrajna suša. 

Ovaj svod prispodablja se nerijetko sa razastrtim pokrivalom 
iznad šatora, n. pr.: »koji razastireš nebo kao kožu« (Ps. 103, 2), 
ili »kao šator« (Is. 40, 22). 

Taj svod nebeski, kao što prema egipatskom poimanju, tako 
i prema poimanju Hebreja, zamišlja se kao da počiva na stupovima: 
'»Stupovi nebeski podrhtavaju i strepe na mig njegov« (Job 26, 11). 

Na svodu nebeskom nalaze se sunce, mjesec i zvijezde, svjet- 


“lila nebeska, kao ukras neba, ornatus coelorum, hebr. cab'a (Gen. 


1. 14—17; 2, 1). One su pomične te imadu odredene svoje puteve, 
kojima se giblju (Jos. 10, 12—13; Sap. 7, 19); ujedno su »znaci vre- 
mena. dana i noći« (Gen. 1, 16. 18). Medu njima najodličnije je 
svjetlilo sunce, na kom je »Bog postavio svoj šator« (Ps. 18, 6). 

Na svodu nebeskom, t. i. iznad njega, nalaze se riznice i 
ustave (pregrade, prozori) nebeske, thesauri et cataractae coeli, 
hebr. 'Scaroth i 'šrubbot". Riznice (thesauri) su kao neka spremišta, 
gdje se nalaze kao u kakvoj mješini svezane razne vrsti oborina 
ili »gornjih voda«, kao n. pr. kiša, snijeg, tuča (Num. 20, 6; Deut. 
28, 12; Job 26, 8; Ps. 77, 13) i vjetrovi (Ps. 134, 7; Jer. 10, 13; SI, 
16). Ustave pak ili pregrade ili prozori (cataractae) znače po- 
sebna spremišta vodenih masa poput bezdana (Gen. 7, 11; 8, 2; IV 
Reg. 7, 2; Is. 24, 18; Mal. 3, 10). To su »vode nad nebesima« — 
aquae quae super coelos sunt (Ps. 148, 4; Dan. 3, 60), ili »vode 
kojima Bog pokriva gornji dio nebesa« (Ps. 103, 3). 

Napokon su Hebreji poimali pod riječju nebo treću vrst neba, 
koje su zamišljali kao prijestol ili prebivalište Božje. 
Takvo nebo se češće spominje u sv. Pismu riječima »nebesa nad 
nebesima« — coeli coelorum, hebr. štme-haššamajim. Po smislu 

hebrejske konstrukcije znači to »najviše nebo«. kao m. pr. »Šir- 
hašširim — Canticum canticorum — Pjesma nad pjesmama, tako 
i ovdje šemč-haššamajim = nebesa nad nebesima ili najviše 
nebo. Tako n. pr. kad je Salomon dovršio gradnju hrama i upri- 
ličio njegovu svečanu posvetu, rekao je: »Ako te nebesa nad ne- 
besima ne mogu obuhvatiti, kako da te obuhvati ovaj dom (hram) 
koji sam sagradio!« (111 Reg. S, 27: sl. ll Par. 2, 5; 6, 18; Nel. 9, 6). 
li n.pr: Hvalite ga nebesa nad nebesima« (Ps. 148, 4). To su 


dakle nebesa, koja nadvisuju ne samo zračnu atmosferu gdje lete 
ptice nebeske, nego nadvisuju također svod nebeski gdje kruže 
zvijezde i nad kojim se nalaze riznice i ustave nebeskih voda (Ps. 
148, 4): to su nebesa nad nebesima, pridržana posebnim načinom 
prebivanju Božjem: »nebesa su nebesa Gospodu« (Ps. 115, 16; 135, 
26: Dan. 3. 58). Shema ovakvoga biblijskog kosmograiskog nazora 
predočuje nam Sl. 2. 


o SL 2. Shema biblijskog kosmo, 
u red dida slična disku na vodi, rar ore Tubu nasi om, da 
Golja ipod “bezdan kogl (lo ev stupovima u besdan; sasvim 
emni svijet mrtvih). ruba 
Boji okolo joda Okeana, a dalje čvrsti rub, gh dg: 
P eoeiaaoina zaba uacem:I as dana. Iznad svoda nalaze se othesauri« 
miviša nebo s oije jo Koo ružuje »abyssus«. Sasvim na vrhu je 

Ovakova predočba o tri vrste neba, čini se, da postoji kod 
sv. Pavla apostola, kad u svojoj II. poslanici Korinćanima (12, 2) 
spominje svoje uznesenje »do trećeg neba«. 
Za potvrdu pak, kako se ova biblijska kosmogralija podudara 
s kosmografijom susjednih naroda Palestine, napominjemo ovdje 
nekoliko konkretnih primjera iz gore već spomenutih najnovijih 
arheoloških otkrića kod Ras eš Šamra u Siriji na razvalinama 
nekadašnjeg mjesta Ugarit, gdje se u pjesmama tih spomenika 
govori o »mossdot — ha'arec« = temeljima zemlje, kao što n. pr. 
kod Isaije proroka (Is. 40, 21) i u II. knjizi Samuelovoj (22, 16). Na- 
dalje, spominju se »korita dvaju bezdana« — 'ifiqe-tthomatajim (isp. 
JI. Sam. 22, 16). Dalje se u tim spomenicima govori 0 kiši, koja je 
zatvorena u oblacima i »prijevornicama nebeskim«, te silazi na 
zemlju, kad se otvore »nebeski prozori«: 
»Otvorit će prozor na kućama, 
»Prozor usred hramova. 
»Otvorit će Baal raspukline oblaka, 
»Baal će pustiti svoj sveti glas.« (Ispor. Gen. 7, 11) 


III. ANTIKNI NAZOR O SVIJETU I ISTINITOST BIBLIJE 


Nakon ovoga, što je rečeno o načinu predočivanja svijeta u 
Bibliji prema antiknim kosmograiskim sustavima, kakvi su posto- 
jali kod starih orijentalnih kulturnih naroda, nameće se možda komu 
pitanje, nije li ovakav način usvajanja kosmograiskih nazora u 
Bibliji u protivnosti s naukom katoličke Crkve, da u svetom Pismu 
kao u knjizi nadahnutoj od Duha Svetoga, koji je Duh čiste i ne- 
prevarljive istine, ne može biti zablude ili neistine ni u kojem po- 
gledu; dok prema današnjem naučnom shvaćanju kosmograiski 
sustav izgleda sasvim drukčije, pa bi prema tomu biblijska kosmo- 
grafija bila u opreci s današnjom naučnom kosmografijom, i do- 
sljedno, ne bi bila istinita. 

Da odgovorimo na to pitanje, potrebno je, kako nas to lijepo 
upozorava enciklika pape Leona XIII. »Providentissimus Deus«, da 
imamo pred očima: 

a) glavnu svrhu, radi koje je pisana Biblija; 

b) način pučkoga govora, ili način izražavanja prema tadaš- 
njem poimanju svijeta na osnovu primitivnog i prividno osjetnog 
zapažanja. 

a) Svrha zbog koje je pisana Biblija 


Kako je svrha objave Božje uopće ta, da ljudima sam Bog 
pokaže siguran put spasenja, poučavajući ih što treba da vjeruju i 
čine za svoje spasenje, tako je ista svrha jednog dijela objave 
Božje, koja je predana ljudima u pisanoj riječi Božjoj, što je napi- 
sana po nadahnuću samoga Duha Svetoga, t. i. božanstveno pouča- 
vanje čovjeka, što treba da vjeruje i čini, da se može spasiti. To 
nam najljepše i najjasnije kaže sv. Pavao apostol u svojoj drugoj 
poslanici Timoteju (II Tim. 3, 16): »S ve je Pismo Bogom 


5 Verbum Domini 17/1937/5, str, 155—156. 

nadahnuto i korisno za učenje, za dokazivanje, 
za popravljanje, za odgoju u pravdi, da bude sa- 
vršen čovjek Božji, spreman za svako dobro 
dielo« Ovu misao nadopunjamo riječima sv. Ivana apostola, koji 
pri kraju svoga Evanđelja kaže: »A ova (čudesa) su zabilje- 
žena, da vjerujete, da Isus jest Krist Sin Božji, i 
da vjerujući imate život nime njegovo« (Iv. 20, 31). 

Prema tomu svrha je pisane riječi Božje da pouči čovjeka u 
svemu onome. što mu je potrebno da vjeruje i čini za svoje svrliu- 
naravno i vječno spasenje. 

Nije. dakle. svrha sv. Pisma da poučava ljude u onim stva- 
rima, koje se ne tiču vječnog spasenja, već pripadaju n. pr. u astro- 
nomiju. kosmografiju, fiziku i razne druge, napose prirodne zna- 
nosti. To osobito naglašuje veliki papa Leon XIII. u spomenutoj već 
svojoj okružnici »Providentissimus Deus« od 18. XI. 1893. godine 
ovim riječima: 

»Sveti pisci, ili točnije, Duh Božji, koji je po njima govorio, 


nije htio da poučava ljude o tom (t. i. o unutrašnjem sastavu vidlji- 
vih stvari)«.* 


b) Način pučkog prikazivanja biblijskih pisaca 


Ujedno odmah nadovezuje papa Leon XIII. u istoj enciklici 
objašnjenje o načinu, kako izražavaju sveti pisci svoje misli, 
ovim riječima: »Zato, ako oni (ti. sveti pisci) katkada te stvari 
(svijet i prirodne pojave) opisuju i raspravljaju o njima; onda to 
čine većma u nekom prenesenom značenju, ili kako se uopće u ono 
vrijeme o tom govorilo, negoli da nastoje istraživati, kakova je 
zaista narav stvari; tako se i danas u svagdašnjem životu govori 
o mnogim stvarima i među najučenijim ljudima. Kad se pak pučkim 
govorom u prvom redu i uistinu izražava ono, što se osjetnim na- 
činom zamjećuje, jednako se i sveti pisac (kako napominje i An- 
đeoski Učitelj) povodio za onim, što se na osjetni način priviđa, ili 
što je sam Bog, govoreći ljudima, naznačio ljudskim načinom prema 
njihovu shvaćanju.«? 

Ta kako drukčije da Bog i izražava pisanu svoju riječ liudima, 
ako ne onako, kako ga mogu ljudi razumjeti? I zato, kao što se 
Sin Božii, da izvrši svoje uzvišeno djelo otkupljenja, snizio k lju- 
dima tako da je primio na sebe nesavršenu ljudsku narav sa slabo- 
ćama materijalnoga ljudskog tijela, tako se u pisanoj riječi Božioi, 
u sv. Pismu, prilagodio nesavršenom ljudskom načinu izražavanja 
misli, da ih pouči u nedokučivim vječnim istinama ljudskog spa- 
senja. Drugim riječima, kako to lijepo opaža veliki crkveni učitelj 


* Enchiridion Biblicum, Documenta Feclesiastica Sacram Scripturam 


spectantia, auctoritate Pontificiae Commissionis de re Biblica edita, Romae 
1927, n. 106. 


7 Ibidem. — Ispor. Denzinger-Bannwart S. J., Enchiridion Symbo- 
lorums, Friburgi-Brisgoviae 1913, n. 1947. 


Bea Augustinus, S. J., De Scripturae Sacrae inspiratione?, Romae, 


€ Pontificio Instituto Biblico 1935, pag. 45; cf. S. Augustinus, Tract. in 
Joannem 1, 1 (PL 35, 1379). 

sv. Augustin, Bog kao da se snizio do 1" 
te je izišao ususret njegovoj slabos 


je neuk bio čovjek. "fo snizivanje Boga u saopćivanju pismene 
objave prema čovjeku odlično naziva sv. Ivan Zlatousti ovyxa- 
"dflaotg condescendentia? ili kako bismo hrvatski preveli: snila- 
ženje ususret ili prilagodivanje ljudskom načinu govorenja. Takvo 
prilagodivanje bilo je potrebno i zbog socijalnog razloga, koji imade 
svrha objave Božje, naime, da ona bude pristupačna što širem i 
većem broju ljudi, pa bili oni i posve neuki. 

Ovo prilagodivanje Božje objave ljudskom načinu govorenja 
nije u sebi ništa takovo, što bi bilo Boga nedostojno, nego je na- 
protiv djelo neizmjerne Božje dobrote i mudrosti, kojim se Bog 
umio približiti ljudima. Jednako se ne može reći, da je način govora, 
komu se Bog po svetim piscima prilagodio, neistinit ili lažan. Kao 
što naime ni za današnji naš pučki način govora, kad mi kažemo 
da sunce izlazi i zapada, ne može se reći, da je neistinit, jer time 
izražavamo ono stanje stvari, što je na dohvatu naše osjetne spo- 
znaje. Ta spoznaja dakle imade svoj stvarni temelj i mi uistinu 
izričemo, kakav je u nama dojam nastao nakon osjetne spoznaje, 
i taj je naš sud u tom smislu svakako istinit. Druga je pak stvar 
kritično i naučno analiziranje naše spoznaje u vezi sa stvarnim 
unutrašnjim uzrocima izvjesnih prirodnih pojava, te upotrebljavanje 
strogo naučne terminologije u svrhu znanstvenog izražavanja stvari. 
Takvo je predočivanje pristupačno samo malom broju ljudi strogo 
naučnih stručnjaka. Jasno je, da sv. Pismo, koje je namijenjeno 
skroz različitoj svrsi, negoli strogo znanstvena i stručno pisana 
djela, t. j. da poučava u vjerskim i ćudorednim istinama ljude naj- 
različitijih slojeva, staleža i naobrazbe, mora da se i svojim stilom 
prilagodi lakšem shvaćanju tako brojnog i raznovrsnog čitalačkog 
kruga. 

Način dakle biblijskog predočivanja svijeta i raznih prirodnih 
pojava, služeći se terminologijom pučke kosmografije onoga vre- 
mena, nije nipošto bez ikakvog svog stvarnog temelja. Antiknoj 
koncepciji predočbe o stanju svijeta i raznih prirodnih pojava uistinu 
odgovara izvjesna stvarnost, jedino što ta koncepcija zbog svoje 
nesavršenosti nije posvema adekvatna. 

Osim toga valja imati na umu, da orijentalna, napose semitska 
stilistika silno voli plastiku i poredbe konkretizirane na raznim 
predmetima iz prirode, prispodabljajući ih s predmetima i pojavama 
izbliže poznatima iz svagdanjega života. Nije stoga čudo, da si ana- 
logijama spoznaje iz svagdašnjega života pomaže, kako da si pri- 
bližno formira pojmove o veličanstvenim stvarima svijeta, svemira 
i njihovih pojava. Zbog iste svrhe služio se i sam naš Božanski 
Učitelj Isus Krist prigodom svog naučavanja nebrojenim prispodo- 
bama i pričama, da svojim slušateljima pomoću njihovih analogija 
i zorne plastike pomogne barem donekle formirati teške, često puta 
i nedokučive tajne kraljevstva Božjega. 


O ačina ljudskog shvaćanja, 
sti i nemoći tim većma, što većma 


? Bea A. 0. c. pag. 45; cf. S. Joan. Chrysostomus, In Genesim 2, 21 
(PG 53, 121); Hom. 15 in Joannem ad 1, 18 (PG 59 97 s.). 

Naročito je zanimljivo, kako se u biblijskom pjesništvu od 
Boga nadahnuti pjesnik Psalama u svojoj mašti pomaže živom pla- 
stikom iz prirodnih pojava za pjesničko predočivanje Boga kao 
svemoćnog braniča i ratnika. On ga sebi predstavlja kao da jaši 
na oblacima (Ps. 103, 3 u hebr. tekstu). Tutanj gromova, što odje- 
kuje iz oblaka kao da je štropot bojnih kola; udarci munje jesu 
njegove strjelice, od njegove se snage trese zemlja (Ps. 76, 18—19): 


»Oblaci dadoše glas. 

»Jer strijele tvoje prelijetahu; 
»Zvuk groma tvojega u vihoru, 
»Munje obasjaše krug zemaljski, 
»Uzdrhtala je i potresla se zemlja.« 


li kad nadahnuti pjesnik plastički crta Boga kao pravednog 
osvetnika, predočuje ga kao svesilno biće, pod čijim se koracima 
potresa zemlja, »od njegova gnjeva tresu se podnožja gora, uzlazi 
dim od njegove srdžbe, od njegova lica rasplamtje se vatra, od 
njega zapaljuje se ugljevlje, ...od munja na njegov pogled prolaze 
oblaci, tuča i vatreno ugljevlje: ...i pusti strijele svoje i rasprši ih 
(sve neprijatelje i protivnike), pomnoža munje i satre ih« (Ps. 17, 
8—9; 13, 15). 

Pojave dakle strahota prirodnih elemenata jesu kao oružje 
Božje svemogućnosti, kao štit i obrana pravde te osveta svake 
nepravde i nasilja neprijatelja. 

No kolikogod se sveti pisci biblijskih knjiga u svom literarnom 
prikazivanju poslužuju bujnim stilom orijentalističke semitske pla- 
stike ili zornosti, ili izriču svoje misli prema tadašnjim kosmograf- 
skim pojmovima svijeta, ipak postoji bitna razlika u njihovu nazi- 
ranju glede odnosa izmedu Boga i svijeta prema naziranju tadašnjih 
neznabožačkih okolišnih naroda. Dok su naime prema naziranju 
neznabožačkih naroda i sama njihova božanstva ovisna o svijetu, 
ili dapače dio samoga svijeta (panteizam) te se u mitološkim ko- 
smogonijama napokon gube u potpunoj neizvjesnosti, da odgovore 
na pitanje: odakle svijet, svemir i njegovi zakoni, dotle se u bi- 
blijskim knjigama odmah od prvog njihovog retka pa kroz sve do 
posljednje stranice sv. Pisma jasno i bez neodređenosti izlaže takav 
svjetovni nazor, gdje se točno razlikuje jedan jedini Bog kao neiz- 
mjerno savršeno i čisto duhovno biće od svekolikog svemira. On 
je apsolutni uzrok, začetnik i gospodar svemira, o čijoj svemoći 
sav svemir i sve pojave u njemu potpuno zavise. Drugim riječima: 
»Sve je po njem stvoreno, i bez njega nije ništa stvoreno štogod 
je stvoreno« (Iv. 1, 2—3). On je svemožni stvoritelj neba i zemlje 
i svega što je na njima; on je gospodar nedokučivih prirodnih za- 
kona, koji se odrazuju počevši od najveličanstvenijih elementarnih 
pojava, kao što su potresi zemlje, bljesak munje, tutanj groma i 
nebeske oborine, do najdražesnijih i najnježnijih boja raznoga polj- 
skoga cvijeća. Sve je stvoreno po njemu, da naviješta njegovu ne- 
dohitnu mudrost i veličinu. 

Tako je, dakle, Biblija, pisana doduše jezikom nesavršenih 
liudskih predočbi, poredaba, slika i alegorija, ipak pismo pisano po 

nadahnuću samoga Duha Svetoga, koji se snizio do nesavršenog 
ruha ljudskoga govora,.da-ljude pouči.o nedokučivim tajnama ljud- 
skoga spasenja, da konačno ono, što na zemlji prema nesavršenosti 
svoje naravi ni ne mogu drukčije da spoznaju nego kao pomoću 
»zrcala u zagonetci« (I Cor. 13, 12), po primanju božanske objave 
i njezinu držanju uzmognu biti uzdignuti do onoga stanja, kad će 
bez ikakva zastora i zasjene moći gledati licem u lice neizmjerno 
veličanstvo Božije te vidjeti rješenje svih zagonetaka i tajna u 
Božiem djelu velebnog svemira. 

